**KILPAILIJATIEDOTE/OHJAAJAINFO**

**JM SM-LIIGA 26.-27.8.2017**

Joukkueita tämän vuoden kilpailuun ilmoittautui 33 kpl. Kilpailu ajetaan kaksipäiväisenä ja la 26.8 aloitetaan aamulla klo 9:00 ja sunnuntaina 27.8 jatketaan kilpailua klo 10:00. Toivomme joukkueiden ilmoittautuvan ja katsastavan jo perjantaina mahdollisuuksien mukaan.

**PÄÄTOIMIHENKILÖT** kilpailussa ovat:

Tuomariston pj: Teuvo Kulmanen

|  |  |
| --- | --- |
| Tuomarit:  | Mika Iltanen  |
|   | Risto Röman  |
|   | Erkki Koivuniemi  |
|   | Hannu Väänänen  |
| Operatiivinen johtaja:  | Jani Kola 040 0726874 |
| Kilpailun johtajat:  | Minttu Setälä 050 3556316 |
|   | Pasi Kallioinen 050 0740502 |
| Sihteeri:  | Virve Mäkipää 040 7603179  |
| Katsastuspäällikkö:  | Jukka Palm 0505868207 |
|   |  |
| AKK:n pääkatsastaja:  | Martti Sume |
| Kilpailijoiden yhteyshlö:  | Sakari Klemola 0400 287650  |
| Ostotarjouspäällikkö:  | Erja Kallioinen  |
|   |  |

Radan osoite Moottorikuja 40 (ent. Ronkantie 138), 32830 Riste

**Sisäänpääsy:** Joukkueille lähetetyt rannekkeet (40 kpl) on oltava kädessä kiinnitettyinä radalle tullessa perjantaista - sunnuntaihin.

**Lippujen hinnat:** Päivälippu lauantaina 10 €, sunnuntaina 20 € ja koko viikonlopun lippu 25 €, varikkolippu (pelkkä) 30 € ja koko viikonlopun lippu alueelle (sisältää varikkolipun) maksaa 50 €. Alle 12-v maksutta.

Päätoimitsijalisenssin omistavat henkilöt käyvät näyttämässä sekä ko. lisenssinsä että henkilöllisyystodistuksensa kilpailutoimistossa, josta saavat rannekkeen. Joukkueen johtajat ja kilpailijat eivät ole oikeutettuja tähän rannekkeeseen. Joukkueille lähetetyt (max 12 kpl) huoltoajoneuvolaput on oltava näkyvillä ajoneuvon tuulilasissa varikolle saavuttaessa niin, että ajoneuvon rekisterinumero on helposti nähtävissä.

**Kaluston purku:** Radalle tultaessa varikkotiellä ennen varikolle tuloa. Kilpailijoiden traileriparkit ovat radan läheisyydessä, toinen motocrossradalla varikkotietä eteenpäin ajettaessa ja toinen soramontussa n. 200 m radalta Huittisten suuntaan tien vasemmalla puolella. Motocrossradan traileriparkin liikenne on yksisuuntainen. Alueille on ohjaus ja kyltit. Traileriparkeissa on majoittuminen EHDOTTOMASTI KIELLETTY!

**Varikko:** Lauantaina varikolla tulee olemaan ahdasta. Karttapiirros (alustava, joka hieman saattaa muuttua kun paikat merkitään) liitteenä. Varikkopaikat merkitty joukkueittain ja se on kooltaan 8m x 30m kokoinen alue. Muista SK 2017 mukainen kilpa-autojen alle tuleva nesteitä läpäisemätön suojapeite, imeytysmatto sekä sammutin. Myös huoltoautojen alla on oltava suoja. Järjestäjällä on hitsauspiste (varikolle tultaessa heti vasemmalla). Palvelun tarjoaja perii hitsauksesta kohtuullisen korvauksen. Omalla varikkopaikalla tulityöt (hitsaus ja rälläköinti) on kielletty.. Joukkue voi käyttää omia hitsauslaitteitaan ja sen pitää tapahtua hitsauspaikalla.

**Grillaus on sallittu sähkögrillillä**, muu grillaus ja avotulenteko kielletty . Ja jokainenhan huolehtii oman varikkopaikkansa siisteydestä ja huolehtii ongelmajätteet niille merkattuihin paikkoihin.

**Kilpailun aikana joukkueiden yhteyshenkilö on** lähtösuoran läheisyydessä. Ilmoitustaululta löytyvät hänen yhteystietonsa.

**Kilpailutoimisto:** Sijaitsee lähtösuoran vieressä. Ilmoittautumisluukut ovat tornin etupuolella. Kilpailutoimiston puhelinnumero on ennen kilpailupäivää 050 0740502 Pasi Kallioinen ja kilpailupäivinä pe-su 040 7603179 Virve Mäkipää.

Joukkueet, jotka pääsevät jatkoon, maksavat sunnuntaina ilmoittautumismaksun 200 € ilmoittautuessaan.

**HUOM! Joukkueen johtajat sekä kilpailijat esittävät voimassa olevan tulostetun KITI otteen ilmoittautumisen yhteydessä**. KITI-otteeksi hyväksytään myös mobiiliversio. Ilmoittautumisessa on oltava mukana täytettyinä joukkueilmoittautuminen, henkilökohtainen ilmoittautuminen sekä joukkueen kuuluttajalomake sekä esitettävä henkilöllisyystodistus. Joukkueen johtajat maksavat tilaamansa ylimääräiset varikkoliput ilmoittautumisen yhteydessä.

**Ohjeellinen aikataulu**

|  |  |
| --- | --- |
| **25.8.2017** | **Perjantai**  |
| klo 12:00  | Varikko avataan  |
| klo 14:00  | Kilpailutoimisto aukeaa ja ilmoittautuminen alkaa  |
| klo 15:00  | Katsastus alkaa  |
| klo 18:30  | Tuomariston ensimmäinen kokous  |
| klo 19:45  | Ilmoittautuminen päättyy  |
| klo 20:00  | Katsastus päättyy  |
| klo 21:00  | Varikko sulkeutuu ja vartiointi alkaa  |
| **26.8.2017**  | **Lauantai**  |
| klo 06:00  | Varikko avataan  |
| klo 06:00  | Kilpailutoimisto aukeaa ja ilmoittautuminen jatkuu  |
| klo 06:30  | Katsastus jatkuu  |
| klo 07:45  | Ilmoittautuminen päättyy  |
| klo 08:00  | Katsastus päättyy  |
| klo 08:00  | Tuomariston ensimmäinen kokous jatkuu  |

|  |  |
| --- | --- |
| klo 08:20  | Joukkueenjohtajien palaveri lähtölaatalla  |
|   |  |
| klo 09:00  | Kilpailu alkaa  |
| klo 17:00  | Ostotarjousten vastaanotto alkaa  |
| klo 19:30  | Kilpailu päättyy Huoltoaika päättyy 2h viimeisen lähdön maaliin saapumisen jälkeen. Myydyt autot on poistettava varikolta.  |
| klo 21:40  | Varikko sulkeutuu, yövalvonta alkaa  |
| **27.8.2017**  | **Sunnuntai**  |
| klo 07:00  | Varikko aukeaa ja park ferme päättyy  |
| klo 07:45  | Kilpailutoimisto avataan ja ilmoittautuminen alkaa  |
| klo 08:00  | Katsastus alkaa  |
| klo 08:30  | Ilmoittautuminen päättyy  |
| klo 08:45  | Katsastus päättyy  |
| klo 09:00  | Tuomariston kokous  |
| klo 09:30  | Joukkueenjohtajien palaveri lähtölaatalla  |
| klo 09:45  | Maamme laulu  |
| klo 10:00  | Kilpailu alkaa finaalikarsintalähdöillä, tauko 20 + 2min, kun ajettu kolme (3) erää. Finaalikarsinnan ja finaalin välissä tauko 60min.  |
| klo 15:00  | Finaalit alkaa. Tauot kahden (2) ajetun erän jälkeen 20 + 2min.  |
| klo 15:00  | Ostotarjousten vastaanotto alkaa  |
| klo 18:00  | Kilpailu päättyy  |
|   | Palkintojen jako ja ostotarjousten purku.  |

**Katsastus:** Katsastuspöytäkirjat jaetaan ilmoittautumisen yhteydessä.

Pääkatsastajan tiedote katsastuksen pääpainoalueista on tämän kirjeen liitteenä. Punnitus sekä ääntenmittaus ovat vapaaehtoisia, kilpailun aikana niitä suoritetaan pistokokeina

**Turvalippu:** Turvalippu sijaitsee johtotornissa ja aputurvalippu lähettäjällä/apulaisella. Turvalippu

laskee vasta, kun ostotarjoukset on käsitelty ja siihen luvan antaa ostotarjouksia valvova tuomari

(SK17). Joten lastauskielto on voimassa turvalipun laskemiseen asti.

**Kilpa-auto:** Jokaiseen kilpa-autoon kiinnitetään sääntöjen mukaan järjestäjän yhteistyökumppanin tarra, kooltaan 10x40 cm. Se suositellaan kiinnitettäväksi ajosuuntaan auton oikealle puolelle.

**Lähtöön järjestäytyminen ja ajotapa:** Liigasäännön ja -asetuksen mukaan, pisteajo.

**Vilkkuvalot:** Vilkkuvalo sijaitsee johtotornissa. Sitä hoitaa kilpailun johtaja.

**Ratavalvonta ja pisteet:** Lippupisteitä on kahdeksan (8) ja päälippupiste sijaitsee ratatuomaripisteiden 8 ja 1 välissä. Ratatuomaripisteissä on sääntöjen määräämät liput sekä sammuttimet.

**Pysäköintivarikko ja –varikolle ajo:** Kilpailija, jolle mustaa tai mustaoranssia lippua näytetään, on lopetettava kilpaileminen ja ajettava varikkopaikalleen tullessaan varikon poistumistien kohdalle seuraavan kerran. Varikolle ajo maaliin tulon jälkeen tapahtuu maalin jälkeen olevasta väylästä, josta on ohjaus. **AJA VARIKOLLA HITAASTI, nopeuksia tarkkaillaan.**

**Ilmoitustaulu:** Kilpailun virallinen ilmoitustaulu sijaitsee varikolla, josta joukkue/kilpailija on velvollinen hankkimaan tietonsa kilpailun aikana. Käytössä on sähköinen tulostaulu. Mahdolliset lisämääräykset, tulokset ja ajoerät ilmoitustaululla/ sähköisellä tulostaululla.

**Vastalause:** Kilpailutapahtumasta heti, tuloksista 15 min kuluessa siitä kun viralliset tulokset on julkaistu. Vastalauseen vastaanottaa kilpailijoiden yhdyshenkilö, jolle myös vastalausemaksu suoritetaan. Vastalausekaavakkeita kilpailutoimistossa.

**Park ferme** on omilla varikkopaikoilla.

Lauantaina pudonneiden joukkueiden autot on poistettava varikolta. Paikka varikolla on pudonneen joukkueen käytössä sunnuntaina, kuitenkin niin, että sunnuntaina jokaisella jatkavalla joukkueella on mahdollisuus ottaa varikkopaikka asfaltilta. Vältettävä turhaa ajoneuvoliikennettä.

Finaaliradat arvotaan finaalikarsinnan jälkeen lähtölaatalla.

**Turvallisuus:** Kilpailun johtotornin välittömässä läheisyydessä sijaitsevat ambulanssit (2kpl) sekä lääkäri ja raivausyksiköt. Radan sisäpuolelle on sijoitettu ensivastekoulutuksen käyneitä pelastajia. Kaatokiito noutaa kilpailijan kaadon tai rajun törmäyksen jälkeen tarkastukseen ambulanssiin. **Muistettava, että kypärää ja niskatukea ei saa riisua ennen tarkastusta.** Auto viedään kaatokatsastukseen ja sille suoritetaan kaatokatsastus.

**Yöpyminen:** Traileriparkissa, yleisöparkkipaikoilla ja radan välittömässä läheisyydessä yöpyminen on ehdottomasti kielletty alueiden omistajien vaatimuksesta.

Yöpymismahdollisuuksia asuntoautoille ja -vaunuille on Pitkäjärven vapaa-aikakeskuksessa (12 km radalta), ei tarvita ennakkovarausta. Tietoa muista majoitusmahdollisuuksista löytyy Kokemäen kaupungin ja lähikuntien kotisivuilta.

TERVETULOA KOKEMÄELLE KILPAILEMAAN REHDISTI JA REILUSTI SUOMEN MESTARUUDESTA!!

Kokemäen Urheiluautoilijat ry